Държавен вестник, бр. 6, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й 6
НАРЕДБА
за елементите на възнаграждението и за до-
ходите, върху които се правят осигурителни
вноски, и за изчисляване на паричните обез-
щетения за временна неработоспособност или
за бременност и раждане
Раздел I
Елементи на възнаграждението и доходите
за определяне на осигурителните вноски
Чл. 1. (1) Осигурителните вноски за рабо-
тещите по трудови правоотношения, по слу-
жебни правоотношения по Закона за държав-
ния служител, за кадровите военнослужещи
по Закона за отбраната и въоръжените сили
на Република България и за офицерите и сер-
жантите по Закона за Министерството на
вътрешните работи се изчисляват и внасят
върху получените брутни възнаграждения и
други доходи от трудова дейност.
(2) Не се изчисляват и внасят осигурителни
вноски върху:
1. пътните, дневните и квартирните пари при
командировка или заместващите ги възнаграж-
дения, включително тези по § 3 от допълнител-
ните разпоредби на Постановление № 133 на
Министерския съвет от 1993 г. за приемане на
Наредба за допълнителните и други трудови
възнаграждения (обн., ДВ, бр. 67 от 1993 г.; изм.
и доп., бр. 1 от 1994 г. и бр. 25 от 1999 г.);
2. стойността на безплатната предпазна хра-
на и други средства, неутрализиращи вредно-
то въздействие на работната среда, когато са
дадени в натура, съгласно чл. 285 от Кодекса
на труда, чл. 234, ал. 4 и чл. 276, ал. 2 от Зако-
на за отбраната и въоръжените сили на Ре-
публика България;
3. стойността на безплатната храна, давана в
натура, съгласно § 1 и 2 от допълнителните
разпоредби на Постановление № 133 на Минис-
терския съвет от 1993 г. за приемане на Наред-
ба за допълнителните и други трудови възна-
граждения, чл. 234, ал. 3 и чл. 276, ал. 2 от Зако-
на за отбраната и въоръжените сили на Репуб-
лика България, когато безплатната храна се оси-
гурява целево от бюджета на Министерството
на отбраната извън средствата за работна зап-
лата и социалните разходи;
4. стойността на работното и униформеното
облекло, получено от работниците или служи-
телите през една календарна година, в размер
до 10 минимални работни заплати, установени
за страната;
5. специалното предпазно облекло и лични-
те предпазни средства, предоставяни в пари или
в натура, когато видът, размерите и условията
са установени в нормативен акт, в колективния
трудов договор или във вътрешен акт на пред-
приятието;
6. сумите за лихви, които се изплащат по реда
на чл. 245, ал. 2 от Кодекса на труда;
7. обезщетенията по чл. 200, чл. 216, ал. 1,
т. 1 и 2, ал. 2 и 3, чл. 220, 221, 222, 224, 226 и
чл. 232, ал. 2 и 3 от Кодекса на труда и чл. 78,
чл. 82, ал. 3, т. 1 и 2, чл. 104, ал. 2 и 3, чл. 106,
ал. 2 и 3 от Закона за държавния служител;
8. обезщетенията по чл. 128д, чл. 134, ал. 1,
чл. 235, чл. 237, ал. 1—5 и ал. 7, чл. 239, 249,
чл. 255, ал. 2 и порционните пари по чл. 234, ал. 2
и чл. 275, ал. 6 от Закона за отбраната и въоръ-
жените сили на Република България;
9. обезщетенията по чл. 223, ал. 4, чл. 229, ал. 4,
чл. 255, ал. 1, чл. 261, 263, 264, порционните пари
по чл. 223, ал. 1, сумите по чл. 225, чл. 227, ал. 1,
чл. 229, ал. 5 и чл. 232, ал. 1, т. 3 от Закона за
Министерството на вътрешните работи.
Чл. 2. (1) Осигурителни вноски се изчисля-
ват и внасят върху сумите, изплащани за смет-
ка на средствата за социални разходи пряко,
постоянно или периодично на работниците и
служителите в пари или в натура.
(2) Осигурителни вноски не се изчисляват
и внасят върху средствата, предоставени за
сметка на социалните разходи за издръжка на
столове (включително за поевтиняване хра-
ната в тях), на здравни и лечебни заведения,
детски заведения, почивни бази, поддържане
на културни потребности на работниците и
служителите, вноски за допълнително добро-
волно пенсионно осигуряване, както и върху
еднократните помощи в пари или в натура,
изплатени на работниците и служителите за
лекарства, при продължително боледуване, за
раждане, при смърт на член от семейството
или при други случайно настъпили събития.
Раздел II
Осигурителен доход, върху който се правят
осигурителни вноски
Чл. 3. (1) Осигурителният доход включва
всички доходи и възнаграждения и други до-
ходи от трудова дейност на осигурения през
календарната година и не може да бъде по-
голям от сбора на 10-кратните размери на
месечната минимална работна заплата за стра-
ната поотделно за всеки един от месеците на
годината.
(2) Окончателният размер на осигурител-
ния доход за доходите, които подлежат на
годишно данъчно облагане, се определя по
данъчната декларация на лицето, като се прис-
падат доходите, върху които авансово са вне-
сени осигурителни вноски.
(3) При годишното определяне на осигури-
телния доход се изчисляват и внасят осигури-
телни вноски само в размера, определен за фонд
“Пенсии”.